CELEX: 22022D1155
Language: sk
Date: 2022-03-18 00:00:00
Title: Rozhodnutie Spoločného výboru EHP č. 87/2022 z 18. marca 2022, ktorým sa mení príloha XX (Životné prostredie) k Dohode o EHP [2022/1155]

7.7.2022   
               
               
                  SK
               
               
                  Úradný vestník Európskej únie
               
               
                  L 182/80
               
            
         ROZHODNUTIE SPOLOČNÉHO VÝBORU EHP č. 87/2022
         z 18. marca 2022,
         ktorým sa mení príloha XX (Životné prostredie) k Dohode o EHP [2022/1155]
         SPOLOČNÝ VÝBOR EHP
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2021/19 z 18. decembra 2020, ktorým sa stanovuje spoločná metodika a formát nahlasovania opätovného použitia v súlade so smernicou Európskeho parlamentu a Rady 2008/98/ES (1), sa má začleniť do Dohody o EHP.
                  
               
                     (2)
                  
                  
                     Na základe rozhodnutia Spoločného výboru EHP č. 318/2021 z 29. októbra 2021 sa článok 9 ods. 4, 5, 7 a 8 a článok 37 ods. 3 smernice 2008/98/ES neuplatňujú na Lichtenštajnsko.
                  
               
                     (3)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XX k Dohode o EHP sa za bod 32ffh [vykonávacie rozhodnutie Komisie (EÚ) 2019/2000] vkladá tento bod:
            
                        „32ffi.
                     
                     
                        
                           32021 D 0019: Vykonávacie rozhodnutie Komisie (EÚ) 2021/19 z 18. decembra 2020, ktorým sa stanovuje spoločná metodika a formát nahlasovania opätovného použitia v súlade so smernicou Európskeho parlamentu a Rady 2008/98/ES (Ú. v. EÚ L 10, 12.1.2021, s. 1).“
                     
                  
         
            Článok 2
            Znenie vykonávacieho rozhodnutia (EÚ) 2021/19 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 318/2021 z 29. októbra 2021 (2), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 10, 12.1.2021, s. 1.
         
            (*)  Ústavné požiadavky neboli oznámené.
         
            (2)  Zatiaľ neuverejnené v úradnom vestníku.